Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 997/13/8807	Michalovce, 13.5.2015
EEČ : 2-66-184-2015

U Z N E S E N I E

Trestná vec:	obvinená XXXXX a spol.  
Prečin:	Krádež formou spolupácateľstva podľa §20,§ 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: invalidný dôchodca
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.2.2014, spisová značka 1 Pv 997/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
prečin krádeže formou spolupáchateľstva podľa § 20, § 212 ods. 2 písm. d) Tr. zákona,  ktorý mal byť spáchaný tým, že dňa 27. 07. 2013 okolo 17.20 h, po predchádzajúcej dohode, spoločne došli do kukuričného porastu na pozemku - parcele č. 8588m zapísanej v liste vlastníctva č. 8418 v katastrálnom území mesta XXXXX, patriacej do poľnohospodárskeho pôdneho fondu, kde bez povolenia nalámali a následne odcudzili 160 ks kukuričných strukov, ktoré uložili do prinesených tašiek a vakov, čím spôsobili spoločnosti Agrospol, s.r.o. XXXXX, so sídlom v obci XXXXX, okres XXXXX, škodu vo výške 80€.

Uznesením prokurátora Okresnej prokuratúry XXXXX zo dňa 27.2.2014, spisová značka 1 Pv 997/13/8807, bola určená všetkým obvineným skúšobná doba v trvaní 13 mesiacov.
Odôvodnenie:
           Uznesením prokurátora Okresnej prokuratúry XXXXX sp. zn. 1Pv 997/13 z  27. 02. 2014 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže spáchaný formou spolupáchateľstva podľa § 20, § 212 ods. 2 písm. d) Tr. zákona proti obvineným XXXXX, XXXXX a XXXXX, ktorý mal byť spáchaný tým, že dňa 27. 07. 2013 okolo 17.20 h, po predchádzajúcej dohode, spoločne došli do kukuričného porastu na pozemku - parcele č. 8588m zapísanej v liste vlastníctva č. 8418 v katastrálnom území mesta XXXXX, patriacej do poľnohospodárskeho pôdneho fondu, kde bez povolenia nalámali a následne odcudzili 160 ks kukuričných strukov, ktoré uložili do prinesených tašiek a vakov, čím spôsobili spoločnosti Agrospol, s.r.o. XXXXX, so sídlom v obci XXXXX, okres XXXXX, škodu vo výške 80€.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 13 mesiacov, u každej z nich. Toto rozhodnutie sa stalo právoplatným dňom 08. 03. 2014 u obvinenej XXXXX a dňom 11. 03. 2014 u ďalších dvoch obvinených.

Skúšobná doba pre podmienečné zastavenie trestného stíhania u obvinených XXXXX a XXXXX uplynula dňom  11. 04. 2015 a u obvinenej XXXXX dňom 08. 04. 2015.

Po uplynutí skúšobnej doby bol vyžiadaný odpis z registra trestov a  správy o povesti obvinených. 

 Bolo zistené, že všetky tri obvinené v priebehu skúšobnej doby viedli riadny život, nedopustili sa žiadneho trestného činu, obvinené XXXXX a XXXXX ani priestupku, obvinená XXXXX majetkového priestupku rovnakej povahy, a teda vyhoveli podmienkam uvedeným v ustanovení § 217 ods. 1 Trestného poriadku. 

Preto bolo rozhodnuté, že obvinené XXXXX, XXXXX a XXXXX sa v skúšobnej dobe podmienečného zastavenia trestného stíhania osvedčili. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor